 Guddoomiyaha Golaha Guurtida Somaliland Saleebaan Maxamuud Aadan oo wareysi gaar ah siiyey Wargeyska Geeska Afrika ayaa sidoo kale ka hadlay Dagaalkii ka dhacay Dharkeen-geenyo iyada oo Maanta Xubno ka tirsan Golaha Guurtidu ku baxayso halkaas si ay uga qayb qaataan waan-waanta laga dhex wado labadan beelood ee dagaalku dhexmaray, waxaanu ugu baaqay inay nabad qaatan, waxa kale oo uu ka hadlay khasaarihii roobkii doraad galab daay uu geysay isagoo tacsi u diray dadkii ku geeriyooday, waxaanu yidhi isagoo arimahan ka hadlaya Dhibta ka dhacday Gaashamo, waxay ahayd dhib aad u xun, oo isku si inoo taabatay, balse Suldaanka guud ee Beesha dhibaatadani si gaar ah u taabatay uu ka hadlay, markaas middaa aniga meesha iiga banaani waxa weeye aynu ilaalino nabada, aynu ilaalino xasiloonida oo aynu muujinno dulqaad, aad iyo aadna waan uga xumahay dhibka halkaas ka dhacay iyo dadka halkaas ku geeriyooday, Wefti ka socda Dawladda Fadaralka Itoobiyana waa kuwii dalka yimid waxayna balanqaadeen in dhibkan dhacay ay ka daba tagi doonaan oo ay wax ka qaban doonaan markaas iyagana aynu ka warsugno, waxaana ILLAAHAY uga baryayaa in dadkii halkaas ku geeriyooday inuu jannadii ka waraabiyo, inooma oo noqonayaan ee samir iyo imaana ha inaga siiyo 